— 298 — 



fait du passé, à leur grande jacture, le dit conseil pourvoyra 

 que l'on ayt en la ditte Saulnerie du sel en espargne, à tout le 

 moins d'une semaine. 



xv. Item, que le compte de la gabelle de la ditte Saulnerie 

 sera ouy, clos etarresté au conseil de la ditte Saulnerie et signé 

 par les dits quatre et clercs des rolles assistans au dit conseil, 

 interdisant au receveur de la ditte gabelle ne recevoir deniers 

 provenant de la ditte Saulnerie autres que d'icelle gabelle, et 

 aussy qu'il ne fasse payemens des dits deniers, sinon par les 

 affaires d'icelle gabelle, et ne luy sera délivré aucun sel pour 

 les dits payemens, lesquels se feront par mandement et cedu- 

 les signées selon les dittes ordonnances, le tout à paine de pri- 

 vation d'office et d'amende arbitraire. 



xvi. Le dit conseil advisera pour l'utilité de la ditte Saulnerie, 

 quand besoin sera retenir les muyres deues à la Chauderette, 

 et en usera selon les dittes anciennes ordonnances et exigence 

 des affaires et nécessitez que l'on pourroit avoir du dit sel. 



xvn. Et surtout feront prendre garde que les clercs du grand 

 puys et portier observent bien et diligemment la ditte ancienne 

 ordonnance sur l'envoy des dittes muyres à la ditte Chaude- 

 rette, à ce que la juste quantité y deue soit seulement envoyée, 

 et rien autre. 



xviii. Par nostre besogne appert que plusieurs officiers pren- 

 nent résidence et tiennent leurs mesnages en la ditte Saulnerie, 

 y confinnent grande quantitez de bois, charbons, chandoilles 

 et ustencilles à la grande charge de la ditte Saulnerie soubz 

 couleur que par les dittes ordonnances doivent avoir en icelle 

 une chambre seulement pour gésir, contrevenant par ce à la 

 ditte ordonnance, à préjudice de Sa ditte Majesté et de ses dits 

 personniers; à cette cause, prohibons et deffendons aus dits 

 officiers tenir mesnage en la ditte Saulnerie si par les dittes 

 anciennes ordonnances ne leur est permis, sans y comprandre 

 la résidence et mesnage du lieutenant du dit par dessus que 

 remettons au bon plaisir de Sa ditte Majesté, et ordonnons au 

 dit conseil promptement effectuer cette ditte ordonnance, fai- 

 sant vuider tous mesnages qui ne doivent estre receuz en la 

 ditte Saulnerie par les dittes anciennes ordonnances. 



xix Ceux du dit conseil entendront loyallement sans faveur 



